Á mánudaginn héldu íbúar Vesturlands upp á 17. júní með hátíðlegum hætti samkvæmt venju . Í þéttbýli jafnt sem dreifbýli var lýðveldis-stofnunarinnar minnst með margvíslegri skemmtidagskrá . Skrúðgöngur með prúðbúna lögreglumenn og skáta í broddi fylkingar , söngur ættjarðarsálma , flutningur hátíðarávarpa , útnefningar bæjarlistamanna og ljóðalestur fjallkvenna var meðal þeirra viðburða sem boðið var upp á en að auki sóttu margir íbúar kaffisölur sem hin ýmsu félög stóðu fyrir í tilefni dagsins . Börn báru gasblöðrur , rellur og íslenska fánann og þá klæddust sumir hinna fullorðnu þjóðbúningnum í anda dagsins . Þetta er í 69. skipti sem Íslendingar minnast lýðveldisstofnunnar sem fram fór á Þingvöllum hinn 17. júní 1944 , á fæðingardegi Jóns Sigurðssonar forseta . Sjá má svipmyndir frá 17. júní hátíðarhöldum á Vesturlandi í Skessuhorni sem kom út í dag .